അള്ളാഹു അയച്ച പ്രവാചകയാണ് താനെന്ന് പറഞ്ഞ മാനസിക രോഗിക്ക് വധിശിക്ഷ വിധിച്ച് പാക്കിസ്ഥാന് കോടതി പ്രവാചകന് ശേഷം മറ്റൊരാള് അള്ളാഹുവിന്റെ ദൂതനെന്ന് പറഞ്ഞാല് പാക് നിയമം അനുസരിച്ച് വധശിക്ഷ പ്ര വാചകനിന്ദയുടെ പേരില് പാക്കിസ്ഥാനില് ഒരു സ്കൂളിലെ പ്രധാന അദ്ധ്യാപികയെ തൂക്കിക്കൊല്ലാന് വിധിച്ചിരിക്കുന്നു. സ്വന്തമായി ഒരു സ്കൂള് നടത്തുന്ന സല്മാ തന്വീര് എന്ന വനിതയേയാണ് വധശിക്ഷയ്ക്ക് വിധിച്ചത്. പ്രവാചകനെ നിരാകരിച്ചുകൊണ്ടും താനാണ് അള്ളാഹുവിന്റെ യഥാര്ത്ഥ ദൂതനെന്നും അവകാശപ്പെട്ടുകൊണ്ട് ലഘുലേഖകള് പ്രസിദ്ധീകരിക്കുകയും വിതരണം ചെയ്യുകയും ചെയ്തു എന്നതാണ് ഇവരുടെ പേരില് ആരോപിക്കപ്പെട്ടിരിക്കുന്ന കുറ്റം. ഈ ലഘുലേഖ തയ്യാറാക്കുന്ന സമയത്ത് പ്രതിയുടെ മാനസികാവസ്ഥ സാധാരണനിലയില് ആയിരുന്നില്ലെന്ന പ്രതിഭാഗം അഭിഭാഷകന്റെ വാദം കോടതി സ്വീകരിച്ചില്ല. മാനസികാരോഗ്യമില്ലാത്തവരെ തൂക്കിക്കൊല്ലുന്നതില് നിന്നും പാക്കിസ്ഥാന് നിയമം വിലക്കുന്നുണ്ട്. എന്നാല് സല്മയുടെ മാനസിക നില, നിയമം വിശദീകരിക്കുന്ന മാനസികരോഗത്തോളം എത്തുന്നില്ല എന്നയിരുന്നു ജഡ്ജിന്റെ നിരീക്ഷണം. ലാഹോറിലെ പഞ്ചാബ് ഇന്സ്റ്റിറ്റിയുട്ട് ഓഫ് മെന്റല് ഹെല്ത്തില് നിന്നും സല്മയ്ക്ക് ഷിസോഅഫെക്ടീവ് ഡിസോര്ഡര് എന്ന മാനസിക രോഗമുണ്ടെന്നും, വിചാരണയ്ക്ക് നില്ക്കാന് അവര്ക്കാവില്ലെന്നും സര്ട്ടിഫിക്കറ്റ് ഹാജരാക്കിയിരുന്നെങ്കിലും അത് വിലപ്പോയില്ല. പ്രവാചക നിന്ദ ആരോപിക്കപ്പെട്ടതിനു ശേഷം ഒരുവര്ഷം കഴിഞ്ഞായിരുന്നു ഈ സര്ട്ടിഫിക്കറ്റ് ഹാജരാക്കിയത്. 2014ല് ഈ റിപ്പോര്ട്ട് ഹാജരാക്കിയതിനെ തുടര്ന്ന് വിചാരണ നീട്ടിവച്ചിരുന്നു. പിന്നീട് ഇവര് വിചാരണയെ നേരിടാന് പ്രാപ്തയാണെന്ന റിപ്പോര്ട്ട് ലഭിച്ചതിനുശേഷം 2019ല് ആയിരുന്നു വിചാരണ പുനരാരംഭിച്ചത്. ഒരു പ്രാദേശിക മൊസ്കിലെ പുരോഹിതന്റെ പരാതിയെ തുടര്ന്ന് 2013ല് ആയിരുന്നു കേസ് റെജിസ്റ്റര് ചെയ്തത്. അള്ളാഹു അയച്ച അവസാനത്തെ പ്രവാചകനാണ് മുഹമ്മദ് നബി എന്ന വിശ്വാസത്തിനെതിരായി പ്രവര്ത്തിക്കുന്നു എന്നായിരുന്നു പരാതി. മാത്രമല്ല, സ്വയം പ്രവാചകയാണെന്ന് വരുത്തിതീര്ക്കുവാന് മുഹമ്മദ് നബിയെ അപമാനിക്കുന്ന രീതിയിലുള്ള വാക്കുകള് ഉപയോഗിച്ചതായും പരാതിയില് പറയുന്നു. വധശിക്ഷ വിധിച്ചെങ്കിലും അത് നടപ്പിലാക്കുന്നതിന് ലാഹോര് ഹൈക്കോടതിയും ശിക്ഷ ശരിവയ്ക്കേണ്ടതുണ്ട്. ഹൈക്കോടതിയില് അപ്പീല് ഫയല് ചെയ്യുവാന് സല്മയ്ക്ക് ഏഴു ദിവസത്തെ സാവകാശം ലഭിക്കും. പാക്കിസ്ഥാന് നിയമപ്രകാരം പ്രവാചക നിന്ദയ്ക്ക് തൂക്കിക്കൊല്ലലാണ് ശിക്ഷ എങ്കിലും ഇതുവരെ ആരെയും ഈ നിയമപ്രകാരം കൊന്നിട്ടില്ല. മിക്കവാറും എല്ലാ കേസുകളിലും ഉയര്ന്ന കോടതികള് ശിക്ഷ റദ്ദാക്കുകയോ ഇളവുകള് നല്കുകയൊ ചെയ്തിട്ടുണ്ട്. Stories you may Like